《送夏官杨知微司厅事竣还朝》
明代·朱诚泳

三孤世阀挺人豪，赞理兵曹地位高。霄汉飞腾真不忝，关山跋涉肯辞劳。

长安秋色随青盖，华岳晴光绚锦袍。此去天颜应咫尺，定知乔擢荷恩褒。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。